NaiveNeuron/SloPal huggingface dataset:
Ľ. Mušková, poslankyňa: (2009-04-28):
Na tajné hlasovanie o návrhu na voľbu predsedu Výboru Národnej rady Slovenskej republiky pre vzdelanie, mládež, vedu a šport bolo vydaných a poslanci si osobne prevzali 129 hlasovacích lístkov, teda na voľbe bolo prítomných 129 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že  v tajnom hlasovaní  o návrhu na voľbu predsedu Výboru Národnej rady Slovenskej republiky pre vzdelanie, mládež, vedu a šport  nula poslancov neodovzdalo hlasovacie lístky. Zo 129 odovzdaných  hlasovacích lístkov  bolo 7 neplatných. Zo 122 platných hlasovacích lístkov overovatelia zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre vzdelanie, mládež, vedu a šport Tatianu Rosovú hlasovalo za 63 poslancov, proti 31 poslancov, zdržalo sa 28 poslancov. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na voľbu predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní Tatiana Rosová nebola zvolená za predsedníčku Výboru Národnej rady  Slovenskej republiky pre vzdelanie, mládež, vedu a šport. Ďakujem, pani podpredsedníčka. A. Belousovová, podpredsedníčka NR SR: Ďakujem. Konštatujem, že Národná rada Slovenskej republiky nezvolila pani poslankyňu Tatianu Rosovú za predsedníčku Výboru Národnej rady Slovenskej republiky pre vzdelanie, mládež, vedu a šport. Súčasne chcem oznámiť, že sa vykoná nová voľba, do ktorej je možné navrhnúť i nezvolenú kandidátku. Ďalej budeme pokračovať druhým čítaním o vládnom návrhu zákona o ekologickej poľnohospodárskej výrobe . Vládny návrh zákona má parlamentnú tlač 872, spoločnú správu výborov máte ako tlač 872a. Opäť prosím pána ministra pôdohospodárstva pána Becíka, aby odôvodnil vládny návrh zákona. Nech sa páči, pán minister, máte slovo.
Šeliga, Juraj, podpredseda NR SR (2020-04-22):
Ďakujem pekne. Ôsmi páni poslanci s faktickými poznámkami. Uzatváram možnosť. Ako prvý, pán poslanec Blaha, nech sa páči.
R. Rafaj, poslanec: (2009-06-26):
Je plne kompatibilný s 21. storočím, pán Bárdos, pretože len keď si pozriem do roku 2000, Maďarská republika obdobnú normu prijala v roku 2001, Rumunsko a Slovinsko v roku 2004. A preto ma neprekvapuje, že najviac sa bojíte sankcií práve vy alebo tí, ktorých politicky zastrešujete. Predstavitelia maďarskej iredenty, ktorí robia všetky kroky k tomu, aby sa tu vytváralo jazykové geto, aby ste časť územia Slovenskej republiky vyňali spod pôsobnosti nielen zákonov a ústavy, ako vám to povedal v 90. rokoch pán Čarnogurský, ale ako sa ukazuje, aj spod pôsobnosti štátneho jazyka. Pravdepodobne nerozumiete sentencii Karla Veľkého „primus in ter pares“ – „prvý medzi rovnými“. Slovenčina je prvá medzi rovnými jazykmi a bolo by dobré, keby ste to takýmto spôsobom vedeli prijať. Nemuseli by sme prijímať dlhý zákon, ja som to včera povedal. Stačia dva paragrafy. Štátnym jazykom je jazyk slovenský a má prednosť pred všetkými ostatnými jazykmi. Keď budete s týmto súhlasiť, nech sa páči. Ale vidím, že vy nebudete súhlasiť s ničím, čo mi je veľmi ľúto. A myslím, že ste to povedali, aj keď to tam nebolo.
Glváč, Martin, podpredseda NR SR (2017-09-11):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím členku výboru pre ľudské práva a národnostné menšiny poslankyňu Máriu Janíkovú, aby uviedla hlasovanie o návrhu uznesenia k Správe o stave ochrany osobných údajov za rok 2015 a 2016 (tlač 645).
Danko, Andrej, predseda NR SR (2016-12-07):
Prezentujme sa a hlasujme. (Hlasovanie.) Ďakujem. Prítomných 135 poslancov, za 59, proti 26, zdržalo sa 50. Konštatujem, že sme uvedený návrh neschválili.
Sulík, Richard, poslanec NR SR (2023-12-07):
Ďakujem pekne. Dúfam, že pán minister neodchádza úplne, rád by som túto faktickú venoval jemu. Nie, nevydalo. Tak možno mu o tom niekto porozpráva. Každopádne, pán minister Tomáš, toto by som vám chcel tiež nejak priblížiť tú myšlienku, že to, čo robíte vy, je pomoc, ktorá pomôže veľkej časti ľudí, ktorí ju vôbec nepotrebujú, a nepomôže tým, ktorí ju potrebujú. Preto lebo ak stanovíte strop na 1,6-násobok, to je približne 2 300 eur v hrubom, a tu pomôžete úplne všetkým, aj tým, ktorá, ktorým išla hypotéka hore, teda splátka hypotéky o 10 % alebo 15, 20, menej, ako im rástla nominálna mesačná mzda, tak táto pomoc je vlastne zbytočná. A naopak, máte množstvo ľudí najmä tu v Bratislave, ktorí si kúpili drahú nehnuteľnosť, lebo ceny nehnuteľností išli niekoľko rokov po sebe hore v domnení, že majú nízky úrok a veľakrát pod jedno percento, príjem 2 500 – 3 000 v Bratislave to nie je žiaden veľký luxus, to predpokladám budete so mnou súhlasiť, a týmto ľuďom nepomôžete vôbec. Poznám prípady, kedy išla hypotéka z 0,4 na 4,5 %. Tam sú obrovské nárasty tým, títo ľudia by potrebovali pomoc. Keď niekto má 3 000 eur príjem a 1 000 eur spláca hypotéku, tak nežije žiadnym luxusným životom a predpokladám, aj vy takýchto ľudí poznáte. Týmto nepomôžete vôbec. A neplatí ani argument, že však dostal strašne nízky úrok, tak teraz môže zniesť, môže strpieť nejaké navýšenie preto, lebo spolu s tým strašne nízkym úrokom pol percenta išli tie vysoké ceny nehnuteľností, no tak dúfam, že aspoň toto prehodnotíte. Ďakujem.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 109 poslancov, proti 0 poslancov, zdržalo sa 27 poslancov, nehlasovali 2. Konštatujem, že sme schválili uznesenie Národnej rady k návrhu rozpočtu Úradu pre dohľad nad zdravotnou starostlivosťou na rok 2007 . Vážené kolegyne, kolegovia, tým sme vyčerpali všetky hlasovania, ktoré sú naplánované na 11.00 hodinu. Teraz v zmysle už avizovanej dohody pristupujeme... Procedurálne návrhy? Pardon, ďakujem. Pani poslankyňa Laššáková. Pani Szögedi Anna, predpokladám tiež. Nie je to omyl. Dobre. Nech sa páči, pani poslankyňa Laššáková.
Kollár, Boris, predseda NR SR (2023-06-22):
Prosím, je všeobecný súhlas? (Súhlasná reakcia pléna.) Áno, ďakujem pekne, uvedené sme schválili. A teraz môžme pokračovať v prerušenej rozprave v druhom čítaní o návrhu poslanca, poslankyne Bittó Cigánikovej (reakcie z pléna), nie, pardon. Počkajte, aha, ospravedlňujem sa, ospravedlňujem sa, ospravedlňujem sa (reakcie z pléna), nie, nie, nie, nie, nie, až takí priatelia nie sme (povedané so smiechom). Vážené pani poslankyne, vážení páni poslanci, pokračujeme v prerušenom rokovaní. Pristúpime k hlasovaniu o bode 96 schváleného programu, ktorým je druhé čítanie o návrhu poslancov Faiča a Takáča na vydanie zákona, ktorým sa mení a dopĺňa zákon č. 18/1996 Z. z. o cenách, tlač 1647. Prosím spoločného spravodajcu z výboru pre financie a rozpočet Ladislava Kamenického, aby hlasovanie uvádzal. Ešte raz sa ospravedlňujem aj pani poslankyni. (Hlasovanie o návrhu poslancov Národnej rady Slovenskej republiky Vladimíra Faiča a Richarda Takáča na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 1647.)
Galis, Dušan, poslanec NR SR (2010-12-10):
Ďakujem pekne za slovo. Vážený pán predsedajúci, v rozprave vystúpili šiesti poslanci... (Prerušenie vystúpenia predsedajúcim.)
Kvorka, Ján, poslanec NR SR (2019-03-26):
Ďakujem za slovo, pán predseda. Vážené panie poslankyne, páni poslanci, pani ministerka, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 3. mája 2019 a v gestorskom výbore do 7. mája 2019. Pán predseda, prosím, otvorte všeobecnú rozpravu.
Hrušovský, Pavol, predseda NR SR (2011-11-30):
Hlasujeme o návrhu. (Hlasovanie.) 134 prítomných, 76 za návrh, 50 proti, 7 sa zdržalo, 1 nehlasoval. Návrh sme schválili. Ďakujem, pán spoločný spravodajca. Schválenie návrhu zákona nám umožňuje, aby sme pristúpili k rokovaniu o vládnom návrhu zákona v prvom čítaní. Poprosím pána podpredsedu vlády a ministra financií, aby návrh uviedol a odôvodnil. (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 590.)
Bugár, Béla, podpredseda NR SR (2011-06-29):
Na vystúpenie pána poslanca s faktickými poznámkami sa hlásia šiesti. Končím možnosť sa prihlásiť do faktických. Pán poslanec Droba.
Pellegrini, Peter, podpredseda NR SR (2020-09-02):
Prezentujme sa a hlasujme o poslednej pripomienke pani prezidentky. (Hlasovanie.) Prítomných 126 poslancov, za hlasovalo 115, zdržalo sa 11 poslancov. Aj túto pripomienku sme schválili.
Marosz, Ján, poslanec NR SR (2019-05-15):
Tak ďakujem opäť za slovo. Prosím, pán podpredseda, aby ste dali hlasovať o tom, že Národná rada prerokuje návrh zákona v druhom čítaní.
Kuffa, Štefan, poslanec NR SR (2021-06-15):
Ďakujem za slovo. Vážený pán premiér, mňa sa tak trochu dotkla taká poznámka, možno bola nenápadná, nikto to tuná zatiaľ z predrečníkov nespomenul, ale povedal si, že váš generálny prokurátor. Ja by som poprosil, aby si to najbližšie, keď tu budeš pri tom rečníckom pulte, aby si to vysvetlil, že čo si mal to na mysli, že váš prokurátor. Generálny prokurátor, pokiaľ sme ho tuná volili v Národnej rade, bol zvolený tajným hlasovaním ústavnou väčšinou. Jaký váš prokurátor? To je generálny prokurátor Slovenskej republiky, ktorý v tajnom hlasovaní získal ústavnú väčšinu poslancov Národnej rady. Jaký váš? Jaký náš? A tu prehadzujeme si tieto slovíčka vaši ľudia, naši ľudia. Pán premiér tu hovorí, že nikto sa nemusí báť v krajine, ale tu, čo som, tu, čo tu počúvam, bojte sa, budete mať strach a zastrašovania samé. Čo to má znamenať? Však asi naozaj nikto sa už nebude báť, lebo všetci ľudia skončia v base, a asi nebude pokoj v tejto krajine, kým všetkých nepozatvárame. Prečo sa nepoužívajú alternatívne tresty? Veď my tie basy, máme tak nedôstojné podmienky pre tých väzňov, ktorí tam sú, že to je úplne strašné. Tá kolúzna väzba, ktorá tuná zaznela, aj, pán premiér, ktorú ste spomínali, skúste sa pozrieť na tie podmienky, veď aj to sú ľudia. Každý človek má právo na ľudskú dôstojnosť a to nie sú odsúdení ľudia. My už ich zavrhujeme ako najväčších zločincov a nielen verbálne, ale skutkom. Akým? Že sú zavretí v miestnosti dva krát dva metre a svieti im nejaké umelé svetlo, raz za deň na hodinu sa prejdú po, v base v nejakom dvore. To sú aké ľudské podmienky? To je úplne strašné toto, čo sa v našej krajine, v Slovenskej republike, robí. Poprosil by som, ak – no, nestihnem už.
P. Hrušovský, predseda NR SR: (2003-03-05):
Prosím, páni poslanci, prezentujte sa, zistím, či je Národná rada schopná uznášať sa. Páni poslanci, prosím, prezentujme sa. Prosím pánov poslancov, aby sa dostavili do rokovacej sály. Prosím členov poslaneckého klubu ANO, aby sa dostavili na rokovanie. (Pauza pre nedostatočný počet poslancov v rokovacej sále.)
Danko, Andrej, podpredseda NR SR (2024-09-20):
S reakciou na faktické poslanec Pročko.
Blanár, Juraj, podpredseda NR SR (2021-02-03):
Posledná s faktickou poznámkou, pani poslankyňa Halgašová, nech sa páči.
Lipšic, Daniel, minister vnútra SR (2011-03-24):
Áno, budem reagovať pomerne stručne. Budem sa snažiť reagovať vecne, aj keď si viem predstaviť, čo by bolo pred rokom, lebo jednak mýtny systém nezaviedla dnešná vláda a ani dvojročnú periodicitu zdravotnej spôsobilosti pre starších občanov nezaviedla dnešná vláda, ale vaša vláda. Ale, samozrejme, každý sa nieže môže len mýliť, lebo vec sa vyvíja a tak ďalej. Čiže to nie je problém. Ale viem si predstaviť, keby tu stál môj predchodca, ako plamenne tu bude búchať po stole a hovoriť, že však proste akí ste diletanti všetci. Dobre, to nebudem robiť, budem sa snažiť byť vecný. Po prvé si myslím, že návrh pána poslanca Vážneho stojí za diskusiu, ale nesúvisí s touto novelou zákona. My máme otvorený teraz zákon č. 8/2009 Z. z., ktorý sa bude týkať, a bude na májovej schôdzi, aj pravidiel cestnej premávky. A rokujeme s ministerstvom dopravy o tom, že podobný, ale zrejme asi inak formulovaný vykonateľnejší návrh do návrhu zakotvíme, pretože tento návrh sa naozaj týka čisto aproximácie smernice a návrh, ktorý predložil pán poslanec Vážny, ide nad rámec tohto návrhu. On sa nijako toho nedotýka. Návrh pani poslankyne Vittekovej sa dotýka vecného zámeru, teda novely samotnej, ale nie je kompletný. Chýba tam úprava päťročnej periodicity v bode 10 a v článku II novely. My máme vlastne správne poplatky pre dvojročnú periodicitu znížené a vy to neupravujete vôbec. Čiže vlastne by potom mali drahšie obnovovanie vodičských preukazov dôchodcovia, lebo vy do článku II novely nejdete. Proste váš pozmeňujúci návrh nie je kompletne urobený, nejde do všetkých ustanovení zákona aj súvisiacich predpisov, ktoré upravujú túto periodicitu. Čiže proste nie je kompletne, tak to poviem, urobený, ten pozmeňujúci návrh. No ak bude konsenzus, tak my ho môžeme zakomponovať do navrhovanej novely, ktorá príde na májovú schôdzu. Ale v tomto znení, samozrejme, by to znamenalo, že by sme vytvorili legislatívny proste guláš, že by boli odporujúce si ustanovenia v jednom zákone a nesúvisiace v zákone o správnych poplatkoch. Ďakujem, pán predsedajúci.
Ďuriš Nicholsonová, Lucia, podpredsedníčka NR SR (2018-10-18):
V rozprave teraz vystúpi pán poslanec Poliačik.
Bugár, Béla, podpredseda NR SR (2017-03-22):
Ďakujem. Chcem sa opýtať pána spravodajcu, či... Nie. Ďakujem pekne. Takže prerušujem rokovanie o tomto bode programu a zároveň, ak je súhlas, máme necelých päť minút do dvanástej, by sme teraz prerušili rokovanie, zbytočne začať ďalší bod a potom budeme pokračovať o druhej. Takže prajem vám dobrú chuť. (Prerušenie rokovania o 11.55 hodine.) (Pokračovanie rokovania o 14.00 hodine.)
Muňko, Dušan, poslanec NR SR (2015-04-23):
Pán poslanec, bolo to jedno z korektných vystúpení, len vám musím pripomenúť, že vláda má povinnosť, a keď zoberieme rakúsku firmu Štrabák, zachraňovala rakúska vláda. Keď zoberieme nemeckých stavbárov, zachraňovala pani Merkelová Trojhan, ale tak isto aj keď sa jednalo o uhoľné bane v Nemecku. Pripomeniem, pokiaľ sa týka toho, čo ste tu povedali k bankám. Keď si pamätáte oddlženie slovenských bánk, ktoré predstavovalo za druhej Dzurindovej vlády 100 mld., nakoniec to stálo slovenských poplatníkov 150 miliárd. Čiže vláda mala povinnosť a má povinnosť, aby riešila veci. Povedali ste veľmi správne, že reštrukturalizácia Váhostavu alebo riešenia problémov, ktoré sú dneska v celom stavebníctve, treba riešiť, pretože sa jedná o hodne, nieže hodne, o zhruba 90-tisíc ľudí, ktorí pracujú v stavebníctve. Pokiaľ aj toto riešenie, to, čo ste povedali, to, čo povedal aj pán minister Kažimír, je zlé a horšie, ale je riešenie na to, aby sme pomohli podnikateľskému prostrediu a pomohli jednotlivým firmám malým, ktoré v stavebníctve doplatili na to, tak ako boli nadstavené ceny a rozpočty jednotlivých stavieb.
J. Mikolaj, podpredseda vlády a minister školstva SR: (2010-04-27):
Vážený pán poslanec, treba si možno prečítať ten zákon a potom by si pochopil, že ten zákon sa na 85 až 95 % približuje k pôvodnému návrhu zákona, preto je možné ho podporiť. Ďakujem pekne.
Košútová, Magda, poslankyňa NR SR (2015-02-03):
Pán predseda, dajte, prosím, hlasovať o návrhu zákona ako celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Blaha, Ľuboš, poslanec NR SR (2018-11-28):
Ďakujem pekne za faktické poznámky. Začnem pánom poslancom Hrnkom, ktorý správne povedal, že sa tu mylne interpretujú niektoré veci ako prejav prirodzenosti, ako niečo nevyhnuté. Migrácia je niečo nevyhnutné, globalizácia je niečo nevyhnutné, kapitalizmus je niečo nevyhnutné. Ani sa o tom nebavme, je to vlastne skvelé, super, veselé, poďme sa s tým zmieriť a poďme to vylepšovať. No ale to je chybný postoj. To potom načo máme demokraciu, načo sa pýtame vôbec ľudí? Tak tu zveďme diktatúry, a nech ľudia, ponad hlavy ľudí, a nech politici ponad hlavy ľudí rozhodujú o veciach. Všetko je nevyhnutné. Na to je taká jedna anglická skratka, že TINA – there is no alternative, nie je alternatívy. Ja vám poviem niečo, je alternatíva, je alternatíva k migrácii, je alternatíva ku kapitalizmu, je alternatíva ku globalizácii. Tieto alternatívy existujú, len niekomu veľmi nevyhovujú a toto je zásadný rozdiel medzi nami a tými, ktorí chcú slúžiť tomuto systému. Im vyhovuje, tým najbohatším, tým mocnostiam, najmä zo Západu, tým vyhovuje, že majú lacnú pracovnú silu z Afriky alebo z Ázie. Tým to vyhovuje, a preto budú robiť všetko preto, aby migrácia šlapala, ale nám nie. Slovensko tento druh migrácie nechce a bude hľadať alternatívy. Aj voči globalizácii. Takéto Slovensko si ja vážim. Druhá poznámka. Pán poslanec Poliačik, demokratov celého sveta dvíham zo stoličiek. Ďakujem za ten kompliment, taký som si hádam ani nezaslúžil. Ja som na to mimoriadne hrdý, a že takých ľudí ako ste vy, dvíham zo stoličiek. To je fantastické. Že som ruský agent. Ja som myslel, že som kubánsky agent, že som čínsky agent, najnovšie som ruský agent. Toto je tak smiešne. Veď vy prijímate takú tú, takú tú klasickú argumentáciu, ako kedy ľudia hovoria, za všetko môže Soros, za všetko môže a tak ďalej. Toto robíte vy, nálepkujete ako posledný neonacista. Ste mentálne posledný neonacista. (Povedané so smiechom.) Ďakujem.
V. Veteška, podpredseda NR SR: (2004-03-16):
S. Kozlík, poslanec: Ja by som pani kolegyni odporučil, keby trošku si naštudovala argumenty a čísla. A zistila by, že v roku 1998 napriek tomu, že to bol volebný rok a že bola vo vláde tzv. zlá Mečiarova vláda, bol to historicky rok s najväčším prílevom priamych zahraničných investícií, ale nie tých, ktoré boli utŕžené z predaja strategických podnikov, ale investícií, ktoré boli priamo realizované, či vo Volkswagene, či v chemickom priemysle, v celulózovo-papiernickom priemysle, v hutníckom, v drevárskom priemysle. Odporúčam ale študovať údaje, ktoré sú očistené od toho, čo sa utŕžilo za predaj strategických podnikov, ktoré vykazuje Dzurindova vláda doposiaľ ako absolútne víťazstvo tejto krajiny. Ale nie je to víťazstvo tejto krajiny, je to vzdanie sa národných zdrojov. A ony potom chýbajú v štátnom rozpočte, chýbajú vo verejných financiách a dlhodobo budú chýbať, pretože nie je  problém minúť desiatky, stovky miliárd korún tou danou vládou, ale je problém, ako dlhodobo nahradiť tieto zdroje potom vo financovaní základných potrieb štátu v iných oblastiach rozvoja spoločnosti. Takže, pani kolegyňa, treba študovať, študovať, študovať. Ďakujem pekne. (Potlesk.)
Paška, Pavol, predseda NR SR (2012-07-27):
Hlasujeme. (Hlasovanie.) 138 prítomných, 114 za, 23 sa zdržalo, 1 nehlasoval. Návrh sme schválili. Otváram, sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať o návrhu.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 128 poslancov, za 103, proti žiadny, zdržalo sa 25. Konštatujem, že Národná rada sa uzniesla , že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Laššáková, Jana, podpredsedníčka NR SR (2013-09-05):
Ďakujem, pán minister. Zaujmite miesto určené pre navrhovateľov. A dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Šedivcovej. Nech sa páči, pani spravodajkyňa, máte slovo.
Blaha, Ľuboš, poslanec NR SR (2015-04-16):
Pani kolegyňa, ja neviem, či ste dostali stranícky pokyn, aby ste sa zastali svojho šéfa, ale je pravdou, že vy žijete v absurdne veľkom paradoxe. Vy nám vyčítate expresivitu, vy, ktorá ste zo strany Igora Matoviča? A vy pána kolegu Matoviča ste si ešte nevypočuli niekedy, aké výrazy používa? Keď tu včera hovoril o priestore medzi nohami, nôžkach a slovo na „b“, ktoré nebudem ani dokončovať? Toto vám neprekáža, že tu Galko rozpráva slová, ktoré sú čisto vulgárne? Ako vy ste si teraz povedali, že všetci títo sú v poriadku, ale vy potrebujete upozorniť na to, že ja som povedal, že pán Matovič je podľa mňa trnavský Široký? To vám príde ako vulgárne? Ja používam expresívne prirovnania, ale nikdy nie vulgárne a pejoratívne výrazy na rozdiel od vášho šéfa straníckeho, pani kolegyňa. Tak sa skúste, aby ste boli, naozaj mohla hodnotiť aj nás. Skúste zhodnotiť a skúste nám povedať váš vlastný názor ako slušnej pani, čo si myslíme o výrazive pána Matoviča. To by ma naozaj veľmi úprimne zaujímalo, lebo inak to naozaj pôsobí ako stranícky pokyn. Keď ste hovorili o tom, že pán Matovič nič také nepovedal. Viete, on tu opakuje ako argument voči mne, že on, predsa veľký pán podnikateľ, v živote ja som nezamestnal žiadneho človeka, kým on už v tretej triede na vysokej škole zamestnával 2-tisíc ľudí. Proste takéto prejavy tej podnikateľskej nadradenosti, akože on tej tým pádom viac. A toto chcete podporovať, túto mentalitu, akože nadľudia sú podnikatelia a tí ľudia práce, tí bežní zamestnanci, ale aj lekári, sestričky, predavači, stavbári, to všetko sú akože podľudia vo vašom svete? V mojom svete nie. V mojom svete sú podľudia tí, ktorí podvádzajú a ktorí robia podvody. Takže keď ste hovorili, že k ľuďom, ktorí už niečo ukradli, urobili ste, povedali, ja by som povedal, ukradli, tak nie, k tým nemám úctu. A ľudia, ako je Matovič, k takým ľuďom nemám úctu. Stokrát mohol zamestnávať ľudí, ale je to pre mňa trnavský podvodníček, trnavský Široký, oligarcha, ku ktorým ja nemám, nemám žiadnu úctu. Ďakujem.
Tomáš, Erik, poslanec NR SR (2018-02-08):
Zbabelý ste vy. Zbabelý ste vy, dobre, dobre. Takže áno, nezamestnanosť je na historických minimách, ale stále tu máme pomerne početnú skupinu ľudí, ktorí nechcú pracovať alebo nevedia pracovať, pretože nemajú na to potrebnú kvalifikáciu. Spustili sme preto rôzne modely rekvalifikácie ľudí. Mohol by som hovoriť o mnohých, ale najnovší je už veľmi dobre známy. Napríklad ministerstvo práce sa dohodlo so Zväzom automobilového priemyslu, za 17 mil. euro rekvalifikuje 5-tisíc ľudí. Nebudem ich vymenovávať všetkých. Včera sa hovorilo o príplatkoch za dochádzanie za prácou, dokonca za presťahovaním za prácou a podobne. Dôležitým opatrením môže byť, a tu sa opäť zhodujeme s časťou opozície, exekučná amnestia, ktorá môže uvoľniť pre trh až 40-tisíc ľudí. Prioritou je, a to chcem zdôrazniť a povedať aj populistom zo SME RODINA a Ľudovej strany Naše Slovensko, prioritou je, aby v prvom rade pracovali Slováci a Slovenky. Chceme čo najmenej dovážať cudziu pracovnú silu, ktorá má problém... (Reakcia z pléna.) Aj Maďari, áno, áno... (Povedané so smiechom.) Chceme čo najmenej dovážať, viete dobre, ako som to myslel, samozrejme, aj národnostné menšiny, samozrejme, chceme čo najmenej dovážať cudziu pracovnú silu, ktorá má problém s adaptáciou a integráciou. A preto chcem povedať, že zavádzame, opäť zopakovať, sociálny damping. Pre tých, ktorí nevedia, čo je sociálny damping, vysvetlíme, že zamestnanci, ktorí prídu z tretích krajín, musia pracovať za rovnakých podmienok ako naši zamestnanci, nesmú byť zvýhodňovaní a to je práve, je tá vec, ktorá pomáha tým našim ľudom. Máme strop. Zavádzame strop 30 % pre zamestnancov z tretích krajín z počtu, z celkového počtu zamestnancov vo firmách. Dámy a páni, slovenská politická scéna je zásadne rozdelená na principiálnom konflikte. Politika, ktorá vychádza v ústrety ľudom, ktorá svojimi sociálnymi opatreniami smeruje k zlepšeniu kvality ich života, naráža na pravicový populizmus. Základné znaky pravicového populizmu sú nesúlad medzi ambíciou šetriť a rozdávať, kritika podpory príchodu nových investícií a tým aj zamestnanosti a ignorácia sociálneho postavenia ľudí a kvality ich života. Som presvedčený, že opatrenia, ktoré dnes schválime a o ktorých dnes hovoríme, sú jasnou odpoveďou pre verejnosť a zároveň návodou, ktorú alternatívu riadenia štátu si má vybrať. Ďakujem pekne.
Glváč, Martin, podpredseda NR SR (2018-02-14):
Pán poslanec Uhrík.
Číž, Miroslav, podpredseda NR SR (2014-12-12):
Slovo má pán poslanec Daniš.
Bugár, Béla, podpredseda NR SR (2011-05-26):
Ďakujem, pán predseda. Na poslanca Slotu nemá význam reagovať, ale nakoľko spomínal jednu záležitosť, kde som bol aj ja, tak môžem povedať, že je to absolútne klamstvo. Všetko bolo po slovensky a dokonca citovaný starosta Dunajskej Stredy alebo primátor Dunajskej Stredy najprv svoj prejav mal po slovensky, až potom po maďarsky. Takže viete, na rozdiel od vás, ja som tam bol a môžem povedať, že klamete.
Hrnčiar, Andrej, podpredseda NR SR (2017-12-13):
Pán poslanec Fecko.
Grendel, Gábor, podpredseda NR SR (2022-03-24):
S faktickou poznámkou ešte pán poslanec Jaroslav Karahuta.
Pčolinský, Peter, podpredseda NR SR (2023-06-15):
Páni poslanci, dokončíme ešte tieto dve faktické a ideme hlasovať. Pán poslanec Suja. (Reakcie z pléna.) Počkaj, ty si sa prihlásil potom neskôr. (Reakcia z pléna.) Jáj, jasné, jasné, dobre, pardon. Čiže pán poslanec Krajčír teraz a potom Suja.
P. Hrušovský, predseda NR SR: (2004-06-17):
(Hlasovanie.) 128 prítomných, 113 za, 2 proti, 13 sa zdržalo. Návrh sme schválili. Teraz prosím pána predsedu výboru pre financie, rozpočet a menu, aby predložil návrhy uznesení k prerokúvanému vládnemu návrhu zákona o rozpočtových pravidlách územnej samosprávy a o zmene a doplnení niektorých zákonov (tlač 724).
Saková, Denisa, poslankyňa NR SR (2022-11-15):
Ďakujem veľmi pekne všetkým kolegom za ich faktické poznámky. A zhrnula by som vec, ktorá tu odznela od nich všetkých. A je to nielen moja domnienka, ale myslím si, že domnievame sa to úplne správne všetci, že také vzťahy v rámci V4, ako sú dnes medzi jednotlivými ministrami vnútra, ale myslím si, že aj na operačnej a policajnej úrovni, sú také napäté ako nikdy predtým neboli, čo skutočne obmedzuje veľmi potrebné globálne riešenie v regióne V4 a aj na európskej úrovni. A dovolím si tvrdiť, že táto hanba, ktorú Slovensko zažíva, je preto, že Slovenská republika stráca reputáciu u svojich susedných partnerov a reputáciu seriózneho, konštruktívneho a vypočítateľného partnera, s ktorým možno viesť rozumnú, rozumnú debatu a diskusiu a hľadať spoločné najlepšie riešenia pre región V4. Ďakujem veľmi pekne.
Grendel, Gábor, podpredseda NR SR (2020-09-29):
Pani poslankyňa Pleštinská.
B. Bugár, podpredseda NR SR: (2005-02-03):
(Hlasovanie.) Prítomných 141 poslancov, za 2, proti 88, zdržalo sa 50, nehlasoval 1. Konštatujem, že tieto body sme neschválili. Nech sa páči.
Blaha, Ľuboš, poslanec NR SR (2020-09-22):
Ďakujem pekne. Pán kolega, 28. október je... 1918 je určite významným dňom v našich dejinách, sme sa dostali spod uhorského jarma, to je pravda. A zároveň s vami súhlasím, že ďalej máme veľmi silný a vrúcny vzťah k českému bratskému národu, čiže filozoficky sa nelíšime, ale vidím tam tri zásadné problémy. Prvý je, vy vytvárate dve kategórie štátnych sviatkov a to je veľmi nebezpečné do budúcnosti. Budeme mať sviatky, ktoré sú ozajstné, a tie víkendové, tie druhotriedne, ako je tento váš. A možno do budúcnosti budete mať tendenciu, minimálne predseda Sulík častejšie hovorí, že štátne sviatky vôbec nepotrebujeme, treba to zrušiť, budete mať možno tendenciu zo všetkých sviatkov spraviť víkendové sviatky a to je veľmi nebezpečné pre slovenskú historickú pamäť. Čiže prvá námietka je, je to nieže optimálne riešenie, neoptimálne riešenie, je to veľmi nebezpečné riešenie. Druhá vec, keď už hovoríme o dejinách, asi tušíte, že ďaleko dôležitejšie pre slovenský národ bolo prihlásenie sa Slovenskej národnej rady k československej vtedajšej štátnosti, ktoré sa odohralo v Martine 30. októbra, o dva dni neskôr, kedy ešte Slováci ani nevedeli, čo sa udialo v Prahe, až večer prišiel, myslím, Milan Hodža, aby ich o tom informoval, a až vtedy pridali k tej svojej deklarácii samourčovacieho práva, ktoré sa hlásia k Československu. Je to ďaleko dramaticky dôležitejšie pre slovenské dejiny a slovenský národ, čiže ak už chceme robiť štátny sviatok, tak určite z Martinskej deklarácie. A myslím si, že tu je ten zásadný rozdiel medzi nami dvoma, že vy sa hlásite k tomu, čo je československé, ale my by sme sa ako Slováci mali hlásiť predovšetkým k tomu, čo je slovenské. A keď už hovoríme o tom, čo ohrozovalo československú štátnosť v daných rokoch, ’38. rok – Mníchovská zrada, možno by sa patrilo spraviť pamätný deň z tejto zrady západných spojencov. Ďakujem.
Šeliga, Juraj, podpredseda NR SR (2020-11-24):
Ďakujem. Hlasujeme o tom, že tento návrh zákona postupujeme do tretieho čítania. Prosím, prezentujme sa a hlasujme. (Hlasovanie.) Prítomných 138, za 86, proti nikto, zdržalo sa 52, hlasovali všetci prítomní. Konštatujem, že sme tento návrh zákona posunuli do tretieho čítania a zároveň otváram rozpravu a pýtam sa, či sa chce niekto prihlásiť do rozpravy v rámci tretieho čítania k tomuto návrhu zákona. Nikto, ďakujem. Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, uveďte hlasovanie, pani spravodajkyňa.
J. Mikuš, poslanec: (2003-02-27):
P. Rusko, podpredseda NR SR: Nie? Nech sa páči.
Štefanec, Ivan, poslanec NR SR (2012-06-28):
Ďakujem pekne, pani podpredsedníčka. Chcem sa veľmi pekne poďakovať kolegom za vyjadrenia, osobitne za podporu, najmä pánovi poslancovi Mihálovi, ktorý detailne povedal to, čo sa na živnostníkov chystá osobitne. Myslím, že najškodlivejšia je tá úprava, ktorá hovorí o konštante za odvody 1,486, čím vlastne sa živnostníci dostávajú do takého istého postavenia ako zamestnanci. To je veľmi, veľmi zlé, pretože živnostník nie je zamestnanec, živnostník nemá garantovaný príjem, nemá garantovanú dovolenku, nemá garantované trebárs príjmy a diéty z pracovných ciest. Je to iné povolanie, preto by sme ich mali podporiť. Chcem sa poďakovať aj pánovi ministrovi financií za konštruktívny prístup. Chcem ešte raz zdôrazniť, že nejde o výpadok v deficite verejných financií. Je to len posun hotovostný, mestá a obce o tieto peniaze neprídu, ale samozrejme sme pripravení jednať. A vopred ďakujem za podporu. Ďakujem.
Suja, Miroslav, poslanec NR SR (2021-09-17):
Ďakujem za slovo, pán predsedajúci. Priatelia, po dlhom čase som počul perfektné vystúpenie koaličného poslanca, ktorý sa nehanbil a nebál pomenovať veci, ktoré vidí ako problém a ktoré vnímajú všetci zdraví ľudia ako problém, okrem Kazdu Citrusa, lebo ten sa smeje na všetkom ako blázon, ale to pri SAS-ke sme si zvykli. Viete, to, že ničíme systematicky vidiek, to je aj vďaka nám, lebo taký ako Citrus Kazda a SaS-ka a pár ekoteroristov z OĽANO podporujú Budajove nezmysly, Budajove nezmysly (reakcie z pléna), Budajove nezmysly, ktoré systematicky ničia celý vidiek. Systematicky ničia celý vidiek. Hovorili sme, že upadá chov oviec, chov hovädzieho dobytka, chov kôz. Ale prečo to je? Proti takýmto zákonom treba bojovať, ako Budaj navrhuje, že zákaz kosenia, že len ručne. No ktorý chovateľ bude kosiť hektáre ručne, aby uchoval svoj dobytok, či už ovce alebo kozy? Toto sú nezmysly, ktoré zvyšujú alebo znižujú potravinovú sebestačnosť, nie ju zvyšujú. Tak sa trošku uvedomme aj my tu! Chceme vždy nejaké dáta, hlavne SaS-ka sa rada ohradzuje dátami. Teraz, pani poslankyňa, čo ste vy, nemyslím vás, čo ste ako, lebo vy máte veľmi dobrý názor, včera som si to vypočul, ale zvyšok. Hovoríte o dátach, Jaro presne hovoril, Karahuta, presne, že nám tu chýba. Vy viete vôbec, že na koľko sme potravinovo sebestační ohľadne mäsa? My máme zásoby mäsa na dva dni, keby sa niečo stalo. Na dva dni! S takýmto silným vidiekom, ako máme Slovensko. A to je informácia od zástupcov potravinárov, potravinárskej komory, s ktorými som sedel na jednaní. Oficiálna informácia. Máme zásoby na dva dni mäsa. Tak akí sme sebestační? Veď sme ešte znížili sebestačnosť! A to len kvôli tomu, že podporujeme týchto ekoteroristov. Som rád, že Jaro Karahuta to povedal na plné ústa. Divina? Áno. Taliani vykupujú od nás divinu, majú tu výkupne a vozia ju do Talianska, pričom na Slovensku je záujem o divinu. A ten zákon o zbraniach a strelivách, alebo tá novela zákona, to je ďalší nezmysel.
Laššáková, Jana, podpredsedníčka NR SR (2015-12-01):
Pán poslanec Hraško, nech sa páči.
Laurenčík, Milan, poslanec NR SR (2016-05-20):
Ďakujem za slovo, pán predsedajúci. Pán poslanec Viskupič, chcel by som doplniť tvoj príhovor, pretože patrím tak isto k jedným z tých ľudí, ktorí už takmer 20 rokov odvádzajú 2 % do tohto fondu a pozorne ho sledujem. Ja som si pozrel rozpočet toho fondu na rok 2015 a keď som zistil, že už priamo v rozpočte ten fond si plánuje stratu 22-tisíc euro, možnože podľa toho, že v roku 2014 podobnú stratu vyrobil, tak si ju naplánoval rovno aj v roku 2015, tak je to minimálne divné, aby takýto fond už dopredu ako rozpočtoval, že bude v strate. Myslím si, že mal by byť minimálne, minimálne vyrovnaný tento fond. Nakoniec teda urobil nejaký zisk 9 700 euro, ale naplánovať si stratu priamo v rozpočte je teda zaujímavé. Len toľko na doplnenie.
Matovič, Igor, poslanec NR SR (2010-10-13):
Pán poslanec, niečo ste tu napadli, mňa s tým, že sme teda vlastne včera zneužívali situáciu a že sme išli tam nejako burcovať proti odborom. Ja vám prečítam, možnože ste to prečítali, ale aby vám to nejako utkvelo v pamäti, čo bolo na tom transparente. Na tom transparente bolo iba toto: „Kde ste boli, odborári, keď sociál s ožranom štyri roky rozkrádali Slovensko? My musíme teraz šetriť, lebo vy ste záhadne mlčali.“ Podľa mňa týmto je povedané úplne všetko. My sme nespochybňovali legitimitu odborárov. My sme im iba hovorili iba to, že mali tam byť aj počas vašej vlády každý jeden mesiac a kričať pri každej jednej rozkrádačke, ktorú ste tu páchali. A takto by nám ušetrili peniaze, ktoré my teraz by sme takto ťažko nemuseli šetriť. Išiel som následne potom, po tej demonštrácii, alebo ako to nazvem, s tým transparentnom som sa vrátil pomedzi odborárov, nie síce do toho kotla, ale teda trošku ďalej. Možno nejakých 50 ľudí tam bolo okolo mňa. Kričali, nadávali, nebál som sa ich, stál som medzi nimi a postupne trpezlivo som im vysvetľoval veci. A cítil som, že strácali argumenty. A robil som to preto, lebo si uvedomujem, že jediná cesta, ako zabrániť, aby sa Robert Fico a spol. vrátili v budúcich voľbách k moci, je vzdelávať ich voličov a rozprávať sa s nimi. A včera to nebol míting odborárov, včera to bol stranícky míting SMER-u. A ešte potom maličkosť k tomu, že čakal som naschvál, kým všetci budete rozprávať, či pani Vaľová, či pani Tomanová. Takisto aj vy ste to potvrdili. A stále tu rozprávate o nejakom dva a pol eure. Ale ako keby ste vôbec ani nečítali ten návrh toho zákona. My tu hovoríme o valorizácii až od roku 2012. Odkiaľ viete, aká bude inflácia na budúci rok? Že by to boli schopnosti pani Vaľovej?
Blanár, Juraj, podpredseda NR SR (2022-05-05):
Pán poslanec Blcháč, môžete reagovať na faktické poznámky.
Glváč, Martin, podpredseda NR SR (2018-05-17):
Ďakujem. S faktickými poznámkami nikto. Ďalšia v rozprave pani poslankyňa Pfundtner. Nech sa páči.
Laššáková, Jana, podpredsedníčka NR SR (2012-09-27):
Pani poslankyňa, chcete položiť doplňujúcu otázku? Prosím vás pekne, zapnite pani poslankyňu a vy sa prihláste, ak budete chcieť doplniť. Dobre. Ďakujem.
P. Hrušovský, podpredseda NR SR: (2001-10-02):
Prosím, prezentujme sa a hlasujme. (Hlasovanie.) Prítomných je 110 poslancov, za 107, zdržali sa 2, nehlasoval 1. Uvedené body zo spoločnej správy sme schválili. Teraz budeme jednotlivo hlasovať o bodoch zo spoločnej správy, ktoré boli vyňaté na samostatné hlasovanie. Ako prvý, ktorý odporučil pán poslanec Vavrík, spoločný spravodajca, bod číslo 17. Hlasujeme o bode 17 zo spoločnej správy s odporúčaním gestorského výboru schváliť ho. (Hlasovanie.) Prítomných je 107 poslancov, za 100, proti 5, zdržal sa 1, nehlasoval 1. Bod 17 sme schválili. Ďalší vyňatý bod na samostatné hlasovanie je bod 19 s odporúčaním gestorského výboru schváliť ho. Hlasujeme. (Hlasovanie.) Prítomných je 110 poslancov, za 102, proti 4, zdržali sa 2, nehlasovali 2. Bod 19 sme schválili. Hlasujeme o bode 2 s odporúčaním gestorského výboru prijať ho. R. Vavrík, poslanec: Dvadsať, dvadsať.
Bugár, Béla, podpredseda NR SR (2017-12-06):
Pán poslanec Tomáš Erik, nech sa páči.
S. Janiš, poslanec: (2009-11-05):
Vy ste minister hospodárstva, vy ste strážca a pomocník vytvárania prostredia v spoločnosti, aby sa tu dobre podnikalo, aby vznikali pracovné miesta a mali kde ľudia robiť, aby mohli dostávať mzdu. Vy tu navrhujete, aby sa za peniaze týchto ľudí, ktorí sú v ťažkostiach, kúpili spoločnosti, vy za peniaze týchto ľudí, občanov zaplatíte všetky pohľadávky veriteľov, všetky pohľadávky veriteľov, tak to máte v zákone, a potom túto firmu sprivatizujete. Pán minister, nechoďte touto okľukou, nechoďte touto cestou. Stiahnite to, nechajte to tak, nech to prebehne normálnym konkurzom a ľudia budú spokojní, zamestnanosť bude a bude to podľa tých pravidiel, ktoré sú normálne a legálne, podľa tých pravidiel, ktoré tu roky vytvárali pracovné miesta a roky udržiavali konkurenciu, roky udržiavali trh.
Huba, Mikuláš, poslanec NR SR (2014-11-28):
Ďakujem pekne za slovo. Pôvodne som ani nechcel vystúpiť v tomto bode programu, ale inšpiroval ma kolega Muránsky svojím vystúpením. Ja som na rozdiel od neho stál pri vzniku štátneho fondu pre životné prostredie, ktorý, ako viete, neskôr zanikol a ešte neskôr bol ako keby nahradený environmentálnym fondom, ktorý mal pomerne presne stanovené poslanie a pomerne presne stanovené priority a tým, že ho opakovane novelizujeme, tak ho tak zvláštne rozvoľňujeme a obávam sa, že dnes už sa pomaly nepodobá na to, ako ho tí jeho otcovia – zakladatelia – chápali a myslím si, že tým vzniká pomerne nebezpečná a neprehľadná situácia, ktorá určite niekomu vyhovuje, ale celkovo transparentnosť narábania s tými prostriedkami a účel toho fondu relativizuje. Ďakujem.
P. Hrušovský, predseda NR SR: (2004-12-15):
Pán poslanec, ešte dám návrh. Pán poslanec Cabaj.
P. Paška, predseda NR SR: (2008-05-15):
(Hlasovanie.) 137 prítomných, 58 za, 19 proti, 58 sa zdržalo, 2 nehlasovali. Ani tento návrh sme nepostúpili do druhého čítania. Pán poslanec Gábor Gál bude uvádzať hlasovanie v prvom čítaní o návrhu poslancov Vladimíra Palka a Pavla Minárika na vydanie ústavného zákona, ktorým sa mení a dopĺňa ústavný zákon o ochrane verejného záujmu pri výkone funkcií verejných funkcionárov v znení ústavného zákona č. 545. (Návrh poslancov Národnej rady Slovenskej republiky Vladimíra Palka a Pavla Minárika na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.)
Glváč, Martin, podpredseda NR SR (2019-06-27):
Ďakujem. Chce sa k rozprave vyjadriť spravodajca? Nie. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona má parlamentnú tlač 1539. Návrh na jeho pridelenie na prerokovanie výborom je v rozhodnutí č. 1630. Dávam slovo pánovi poslancovi Klusovi, aby za skupinu poslancov návrh zákona uviedol. Nech sa páči.
P. Hrušovský, predseda NR SR: (2002-11-06):
Pán minister, máte slovo.
Blcháč, Ján, poslanec NR SR (2021-12-03):
Ďakujem pekne za slovo. Vážený pán kolega Tomáš, správne a dobre si argumentoval, prečo odmietame zodpovednosť za neprijatie tohoto návrhu, ktorý je na stole. A to si zdôvodnil jednoducho tým, že ten zákon si predsa môže, keďže máme k nemu vážne výhrady, koalícia so svojimi 90 poslancami odsúhlasiť sama. Ja sa k tomu ešte vrátim, ale chcel by som sa trošku pobaviť s číslami. Mne to nejako nesedí, pretože bolo povedané, že 870-tisíc dôchodcov je zaočkovaných, 380-tisíc treba, dokopy je to milión 250-tisíc seniorov. Keď túto hodnotu vynásobíme dnes už číslovkou 600, dochádzame k číslu 750 mil., čiže trištvrte miliardy. Lebo raz sa hovorí o pol miliarde, raz 600 mil., mne to vychádza na 750 miliónov. No a keď z toho odpočítame tých, čo sú už zaočkovaní, keby sme hovorili o 500 mil., tak nám vychádza, že ten zbytok peňazí, ktoré zostane po vyplatení týmto dôchodcom, zostane nám 65 mil., čiže to je pre 130-tisíc zaočkovaných, takže aj tak ešte 250-tisíc zostáva nezaočkovaných seniorov. Takže ten cieľ sa asi minie účinku. Ja chcem pripomenúť to, čo povedal pán Tomáš v rozprave, že pred pár dňami sme ako HLAS – sociálna demokracia prednášali návrh na vyplatenie jednorazovej dávky podľa výšky dôchodkov našim seniorom na pokrytie energií, ktoré nás čakajú od roku 2022. Myslím, že to podporila celá opozícia, ale, samozrejme, že návrh neprešiel. Preto obviňovať opozíciu z nepodpory a nestarostlivosti o seniorov nie je namieste.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 143 poslancov, za 75, proti 43, zdržalo sa 18, nehlasovali 7. Konštatujem, že sme schválili návrh novely zákona č. 434/2010 o poskytovaní dotácií v pôsobnosti ministerstva kultúry. Pani poslankyne, páni poslanci, chcem vás informovať, že vláda Slovenskej republiky doručila Národnej rade tri návrhy na skrátené legislatívne konanie, a to: – o vládnom návrhu novely zákona č. 385/2000 Z. z. o sudcoch a prísediacich (tlač 1822), – o vládnom návrhu novely zákona č. 292/2014 Z. z. o príspevku poskytovanom z európskych štrukturálnych a investičných fondov (tlač 1816), – o vládnom návrhu novely zákona č. 461/2003 Z. z. o sociálnom poistení (tlač 1824) a vládne návrhy zákonov pod tlačou 1823, 1817 a 1825. Preto v mene troch poslaneckých klubov, SMER – sociálna demokracia, SNS a MOST – HÍD, podávam návrh na zaradenie týchto nových bodov do programu 53. schôdze. Navrhujem, aby sme tieto tri návrhy vlády prerokovali zajtra, teda v stredu 4. decembra od 9.00 hod. Ak Národná rada rozhodne o skrátenom legislatívnom konaní navrhujem, aby sme bezprostredne po hlasovaní pristúpili k prvým čítaniam. Prosím, prezentujme sa a hlasujme. (Hlasovanie.) Prítomných 143, za 77, proti 47, zdržalo sa 18, nehlasoval 1. Konštatujem, že sme zaradili tieto nové body do programu 53. schôdze a určili sme termíny ich prerokovania. Pani poslankyne, páni poslanci, pristúpime k záverečnej časti tohto hlasovania. Chcem vás informovať, že v súvislosti s ukončením členstva poslankyne Jany Nehézovej v poslaneckom klube za stranu Kotleba – Ľudová strana Naše Slovensko zanikla pani poslankyni funkcia členky výboru na preskúmavanie rozhodnutí Národného bezpečnostného úradu. Poslanci, členovia tohto poslaneckého klubu preto podali návrh na voľbu poslanca za člena tohto výboru. Návrh máte rozdaný ako tlač 1827. V mene troch poslaneckých klubov podávam návrh na zaradenie tohto nového bodu do programu 53. schôdze. Je všeobecný súhlas? (Súhlasná reakcia.) Prosím teda a konštatujem súčasne , že sme návrh zaradili do programu 53. schôdze všeobecným súhlasom. Pristúpime teda k prerokovaniu návrhu na voľbu poslanca za člena výboru na preskúmavanie rozhodnutí Národného bezpečnostného úradu (tlač 1827). Prosím, aby Národná rada vzala na vedomie, že poslankyni Jane Nehézovej zanikla funkcia členky výboru na preskúmavanie rozhodnutí Národného bezpečnostného úradu v súvislosti s ukončením jej členstva v poslaneckom klube za stranu Kotleba – Ľudová strana Naše Slovensko. Členovia poslaneckého klubu v tlači 1827 navrhujú zvoliť za člena tohto výboru poslanca Krupu, Petra Krupu. Chce sa niekto z poslancov vyjadriť k tomuto návrhu? Ak nie, prist... (Ruch v sále.) To sú procedurálne, áno? Nie, nie prihlásenie o predmetnom bode. Pristúpime teda k hlasovaniu a dávam hlasovať o návrhu na voľbu poslanca za člena výboru, ako je to uvedené v tlači 1827. Prosím, prezentujme sa a hlasujme. (Hlasovanie.) Prítomných 134, za 128, proti 1, nehlasovali 5. Návrh sme schválili. Poprosím ešte zapnúť poslancov, ktorí sa hlásia s procedurálnymi návrhmi. Poslanec Dostál.
Ďuriš Nicholsonová, Lucia, podpredsedníčka NR SR (2019-03-27):
Ďakujem pekne, pán spravodajca. Otváram rozpravu. Opäť žiadna písomná prihláška. Otváram možnosť prihlásiť sa ústne. Končím možnosť prihlásiť sa do rozpravy. Neprihlásil sa žiadny poslanec ani pani poslankyňa, takže vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Pristúpime k rokovaniu o návrhu riešenia súčasného stavu v obchodnej spoločnosti Letisková spoločnosť Žilina, a. s. Návrh má tlač 1315. Opäť ho uvedie pán minister dopravy.
Martvoň, Anton, poslanec NR SR (2015-04-21):
Ďakujem pekne. No, pán poslanec Hlina, pýtam sa vás, kde máte vy vaše návrhy riešení, keď sa tie návrhy majú dávať v druhom čítaní? Taktiež sa pýtam, kde je pán Figeľ, ktorý chcel navrhovať riešenia? Za čo berie pán Figeľ plat, keď v podstate už skoro druhý týždeň, čo je schôdza, ani raz neviedol schôdzu? Som zvedavý, či pán Figeľ vráti čas platu ako časť príplatku podpredsedu parlamentu. Však tu nesedí, nie je tu. Pán Figeľ sa nájde, iba keď má ísť do televíznej relácie, inak sa neukáže v tejto sále. Kde je pán Figeľ? Ja sa pýtam, kde je pán Figeľ? Ufo ho unieslo a prinesie ho naspäť, keď bude mať vystúpiť v televízii? Taktiež sa pýtame, kde sú vaši poslanci, však vás je tu skoro toľko ako nás. (Reakcia z pléna.) No ale ste v parlamente ako poslanci, tak keď sa vy nás pýtate, kde sú naši poslanci, my sa vás pýtame, kde sú vaši poslanci. (Reakcia z pléna.) No tak ja sa na to pýtam. (Reakcia z pléna.) No však, samozrejme, ešte minúta je na to, to stačilo povedať. Ďakujem.
Mikloš, Ivan, podpredseda vlády a minister financií SR (2010-12-08):
Ďakujem pekne. Vážený pán predseda, vážené panie poslankyne, vážení páni poslanci, vypracovanie predkladaného materiálu vyplýva zo zámeru, ktorý je vyjadrený v programovom vyhlásení vlády, v ktorom sa vláda zaviazala vrátiť právny stav zákona o hazardných hrách pred rok 2009. Zámerom predloženého návrhu zákona je preto úpravou vybraných ustanovení zákona, týkajúcich sa kasína v rekreačnom komplexe tzv. veľké kasíno, reagovať na aktuálny vývoj spoločnosti z pohľadu verejného záujmu o tento druh hazardných hier. Z uvedeného dôvodu, ako aj v záujme zjednotenia podmienok prevádzkovania všetkých hazardných hier v kasíne, sa navrhujú zo zákona o hazardných hrách vypustiť ustanovenia, týkajúce sa veľkého kasína a s tým súvisiace ustanovenia týkajúce sa osobitného druhu individuálnej licencie na prevádzkovanie hazardných hier vo veľkom kasíne. Podmienky prevádzkovania hazardných hier v kasíne sa po schválení navrhovaných zmien budú riadiť len ustanoveniami zákona o hazardných hrách, všeobecne platnými pre prevádzkovanie hazardných hier v kasíne. Nakoľko žiadna spoločnosť reálne neprevádzkuje uvedený typ hazardnej hry a Ministerstvo financií Slovenskej republiky neeviduje žiadosť o uvedenie individuálnej licencie na prevádzkovanie tohto typu hazardnej hry návrh zákona nepredpokladá žiadny dopad na verejné financie. Z uvedeného dôvodu návrh zákona nebude mať dopad na obyvateľov, hospodárenie podnikateľskej sféry a iných právnických osôb, nebude mať vplyv na životné prostredie, ani vplyv na zamestnanosť, tvorbu pracovných miest a podnikateľské prostredie. Návrh zákona je v súlade s Ústavou Slovenskej republiky, zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem pekne za pozornosť.